รักษาด้วยวิธีการทางแพทย์ ทำให้รักแร้ขาวขึ้นด้วยตนเอง
วิธีการทำให้รักแร้หายดำด้วยตัวเองในข้างต้นอาจจะไม่ได้ผลถ้าคุณเป็นโรคผิวหนังช้าง ซึ่งเป็นอาการผิดปกติทางผิวหนังที่ส่งผลให้ผิวหนังในบริเวณต่างๆ เช่นรักแร้ กลายเป็นสีคล้ำอมแดง  โรคผิวหนังช้างมักเกิดกับคนที่เป็นโรคอ้วนหรือโรคต่อมไร้ท่อ และมักพบในคนที่เป็นโรคเบาหวานหรือมีความเสี่ยงเป็นโรคเบาหวาน และคนเชื้อสายแอฟริกัน    โรคอื่นๆ ที่เป็นสาเหตุของโรคผิวหนังช้างได้แก่ โรคต่อมหมวกไตพิการ ถ้าสาเหตุของรักแร้ดำเกี่ยวข้องกับโรคเบาหวาน การควบคุมแป้งกับน้ำตาลอาจช่วยได้ ถ้าการรับประทานยาคุมส่งผลต่อผิวหนัง ลองเปลี่ยนมาคุมกำเนิดด้วยวิธีอื่นแทนแล้วดูว่าพอหยุดยาแล้วผิวดีขึ้นไหม เรติน-เอ  ยูเรียครีม 20% กรดเอเอชเอ และกรดซาลิซิลิกช่วยให้รักแร้ขาวขึ้น แต่อาจได้ผลเพียงเล็กน้อยเท่านั้น  ประเทศไทยห้ามไม่ให้มีการซื้อขายสารไฮโดรวิโนนเนื่องจากเป็นสารเคมีควบคุมที่ต้องอยู่ในการดูแลของแพทย์เท่านั้น ตามหลักแล้ว ครีมบำรุงผิวไม่ควรมีสารไฮโดรควิโนนเกิน 2% เพราะอาจเป็นอันตรายต่อผู้ใช้ได้  ควรปรึกษาแพทย์ก่อนหากต้องการใช้ครีมที่มีสารไฮโดรควิโนนรักษารักแร้ดำจริงๆ ซื้อครีมบำรุงผิวที่มียี่ห้อเชื่อถือได้เท่านั้น เพราะแม้ว่าองค์การอาหารและยาแห่งประเทศไทยจะไม่อนุญาตให้ผู้ผลิตผสมสารปรอทลงในครีมบำรุงผิว แต่ก็ยังพบครีมเถื่อนที่ลักลอบใส่สารปรอทอยู่มาก เพราะฉะนั้นควรพิจารณาให้ดีว่าน่าเชื่อถือไหมก่อนซื้อ ผู้หญิงทุกคนโดยเฉพาะคนที่มีผิวคล้ำเสี่ยงที่จะผิวคล้ำมากกว่าเดิมถ้ากำจัดขนรักแร้ด้วยวิธีอิเล็กโทรซิส    ถ้าคุณเป็นหนึ่งในนั้นละก็ ให้เปลี่ยนไปกำจัดขนรักแร้ด้วยวิธีอื่นแทน เพราะการกำจัดขนรักแร้แบบอิเล็กโทรซิสจะยิ่งทำให้สีผิวไม่สม่ำเสมอ ผักและผลไม้บางชนิดมีคุณสมบัติเป็นกรด มีฤทธิ์ต้านแบคทีเรียและฆ่าเชื้อที่ช่วยให้ผิวขาวขึ้นและช่วยกำจัดรอยดำใต้วงแขนได้ เช่น มันฝรั่ง แตงกวา และมะนาว   มันฝรั่ง - หั่นมันฝรั่งเป็นชิ้นบางๆ แล้วนำไปทาที่รักแร้ หรือขูดเป็นฝอยๆ เพื่อคั้น "น้ำ" ออกมา นำน้ำมันฝรั่งที่ได้ทารักแร้ทิ้งไว้ให้แห้ง 10 นาทีแล้วล้างออก  แตงกวา - จะหั่นเป็นชิ้นหรือคั้นเอาน้ำออกมาก็ได้เช่นเดียวกับมันฝรั่ง หรือจะผสมกับน้ำมะนาวและผงขมิ้น (มากพอที่จะผสมกันแล้วทาได้ทั่วรักแร้) ด้วยก็ได้ ทิ้งไว้ครึ่งชั่วโมงแล้วล้างออก  มะนาว - หั่นมะนาวออกเป็นซีกใหญ่ๆ แล้วนำมาถูตรงรักแร้ เพราะน้ำมะนาวจะช่วยขจัดเซลล์ผิวที่ตายแล้วและช่วยให้ผิวขาวขึ้น เสร็จแล้วล้างออก ทามอยซ์เจอร์ไรเซอร์ถ้าจำเป็น (เพราะน้ำมะนาวทำให้ผิวแห้ง) จากนั้นทาผงขมิ้นเล็กน้อย โยเกิร์ตรสธรรมชาติ หรือน้ำผึ้งทิ้งไว้ประมาณ 10 นาทีแล้วล้างออก  น้ำมันไข่ - ทาน้ำมันไข่บางๆ ทั่วรักแร้ทิ้งไว้ข้ามคืน โอเมก้า 3 ที่อยู่ในน้ำมันไข่จะช่วยผลัดเซลล์ผิวใหม่ที่ทำให้ผิวนุ่มและขาวขึ้น ล้างออกในตอนเช้าด้วยสบู่ที่มีฤทธิ์เป็นกลางหรือสบู่เหลวอาบน้ำ วิธีหนึ่งที่ช่วยป้องกันหรือกำจัดรักแร้ให้หายดำก็คือการเพิ่มความชุ่มชื้นให้รักแร้อย่างน้อยวันละ 2 ครั้ง และควรใช้สารที่มาจากธรรมชาติเช่น ว่านหางจระเข้และเลซิติน รักแร้ดำอาจมีที่มาจากเซลล์ผิวที่ตายแล้วไปเกาะรวมกันอยู่ เพราะฉะนั้นการสครับเอาเซลล์ผิวที่ตายออกจะช่วยทำให้รักแร้ขาวขึ้นได้   น้ำตาล - ผสมน้ำตาลทรายแดงหนึ่งถ้วยกับน้ำมันมะกอกบริสุทธิ์ 3 ช้อนโต๊ะ ทาลงบนผิวที่เปียก ทิ้งไว้ 1-2 นาทีระหว่างอาบน้ำ จากนั้นก็ล้างออก ทำ 2 ครั้งต่อสัปดาห์  ผงฟู - ผสมผงฟูกับน้ำจนได้เป็นสครับขัดผิว เมื่อสครับผิวเสร็จแล้วก็ล้างออก เช็ดให้แห้ง จากนั้นจะทาผงฟูใต้รักแร้เพื่อให้รักแร้ดูขาวขึ้นด้วยก็ได้  ผงฟูกับน้ำกุหลาบ - ผสมผงฟูกับน้ำกุหลาบจนได้เป็นสครับขัดผิว ทาใต้รักแร้ แล้วล้างออกด้วยน้ำอุ่น เช็ดรักแร้ให้แห้ง ทำต่อเนื่องจนกว่ารักแร้จะขาวขึ้น  ส้ม - ปลอกเปลือกส้มแล้วเอาเปลือกไปตากแดดให้แห้ง ขูดเปลือกส้มออกเป็นผงๆ แล้วเอาไปผสมกับน้ำกุหลาบและนมเพื่อทำเป็นสครับ  ขัดรักแร้ 10-15 นาทีเพื่อกำจัดเซลล์ผิวที่ตายแล้ว จากนั้นล้างออกด้วยน้ำเย็น  หินขัดผิว - ค่อยๆ กำจัดเซลล์ผิวที่ตายแล้วออกจากรักแร้ด้วยหินขัดผิว เจ้าหินขัดผิวที่มีน้ำหนักเบาหน้าตาเหมือนหินภูเขาไฟนี้หาซื้อได้ทั่วไป จุ่มหินลงไปในน้ำจนเปียกทั่วแล้วถูตรงรักแร้เบาๆ เปิดตู้เย็นหรือตู้เก็บของในครัวแล้วดูว่ามีอะไรที่นอกจากจะช่วยให้รักแร้หายดำแล้ว ยังทำให้ผิวชุ่มชื่นและนุ่มขึ้นด้วย   นม -  วิตามินและกรดไขมันที่อยู่ในนมช่วยทำให้ผิวใต้วงแขนขาวขึ้นได้อย่างมีประสิทธิภาพ ผสมนม 2 ช้อนโต๊ะ ลิ่มนม 1 ช้อนชา และแป้งทำขนม 1 ช้อนโต๊ะเพื่อนำมาทำเป็นสครับ ถูตรงรักแร้ ปล่อยทิ้งไว้ 15 นาทีแล้วล้างออกด้วยน้ำเย็น ผิวจะนุ่มขึ้นและปราศจากเซลล์ผิวที่ตายแล้ว ทำให้รักแร้ขาวขึ้น ยิ่งถ้าใช้นมไขมันเต็มส่วนยิ่งได้ผลดีใหญ่  น้ำส้มสายชู -  เพื่อให้รักแร้ขาวขึ้น ปราศจากเชื้อโรค และมีกลิ่นหอมอ่อนๆ ผสมน้ำส้มสายชูกับแป้งข้าวเจ้าจนได้เป็นสครับ อาบน้ำอุ่นแล้วทาส่วนผสมที่ได้ลงบนรักแร้ ทิ้งไว้ให้แห้ง 10-15 นาทีแล้วล้างออกด้วยน้ำอุ่น  น้ำมันมะพร้าว - วิตามินอีที่อยู่ในน้ำมันมะพร้าวช่วยให้ผิวหมองคล้ำกระจ่างใสขึ้นได้ในเร็ววัน และเพื่อให้ได้ผลลัพธ์ที่ดีควรใช้ต่อเนื่องทุกวันหรือวันเว้นวัน ก่อนอาบน้ำให้นวดน้ำมันบนรักแร้ 10-15 นาที ล้างออกด้วยสบู่อ่อนและน้ำอุ่น น้ำมะพร้าวนอกจากจะช่วยให้รักแร้ขาวขึ้นแล้ว ยังเป็นผลิตภัณฑ์ขจัดกลิ่นตัวที่มาจากธรรมชาติอีกด้วย ถ้าคุณตั้งมั่นไว้แล้วว่าฉันจะต้องมีรักแร้ที่ขาวใสให้ได้ ลองทำครีมพอกผิวขาวสูตรธรรมชาติไว้ใช้เองจากแป้งถั่วหัวช้าง (หรือที่เรียกอีกชื่อว่า แป้งถั่วลูกไก่) ผสมแป้งกับโยเกิร์ต มะนาว และผงขมิ้นเล็กน้อยทำเป็นครีมพอกผิว ทาลงบนรักแร้ ทิ้งไว้อย่างน้อยครึ่งชั่วโมงแล้วล้างออกด้วยน้ำอุ่น ทำทุกวันต่อเนื่องสองสัปดาห์ จากนั้นลดเหลือ 3 ครั้งต่อสัปดาห์เพื่อเร่งให้ผิวขาวเร็วขึ้น การที่รักแร้ดูหมองคล้ำนั้นอาจมีสาเหตุมาจากขนหนาใต้ผิวหนังที่เกิดจากการโกน การแวกซ์จะทำให้ขนหลุดออกมาทั้งรากและทำให้ผิวหนังบริเวณนั้นดูขาวใสขึ้นและนุ่มขึ้น สารระงับเหงื่อที่อยู่ในผลิตภัณฑ์ระงับกลิ่นกายมักทำให้รักแร้อักเสบ ซึ่งเป็นสาเหตุของความหมองคล้ำ จริงๆ แล้วมีไม่กี่คนเท่านั้นที่มีปัญหากลิ่นตัวจริงๆ และส่วนใหญ่ก็ไม่จำเป็นต้องใช้ผลิตภัณฑ์ระงับกลิ่นกายอย่างที่โฆษณากันโครมครามด้วย
ปรึกษาแพทย์. รับประทานอาหารให้เหมาะสม. เลิกรับประทานยาคุม. ซื้อยามาทา. เลิกกำจัดขนรักแร้ถาวรด้วยวิธีอิเล็กโทรซิส. ทาผลไม้ที่มีฤทธิ์เปลี่ยนสีผิว. เพิ่มความชุ่มชื้นให้รักแร้. สครับผิว. ลองใช้ของเหลวในครัวกันบ้าง. ทำครีมพอกผิวขาวใช้เอง. แวกซ์ขนรักแร้แทนการโกน. เลิกใช้ผลิตภัณฑ์ระงับกลิ่นกาย.
https://www.wikihow.com/Get-Rid-of-Dark-Armpits https://www.wikihow.com/Get-Rid-of-Dark-Armpits
Medical Remedies Home Remedies